Sidang Kemuncak Kuala Lumpur 2019

Sidang Kemuncak Kuala Lumpur 2019 diadakan di Pusat Konvensyen Kuala Lumpur, Kuala Lumpur, Malaysia, mulai 18 hingga 21 Disember 2019 dan Perdana Menteri Malaysia Mahathir Mohamad adalah pengerusi Sidang Kemuncak KL 2019.

Yang turut menyertai Mahathir yang terkenal dengan pandangan beraninya mengenai isu-isu berkaitan dunia Islam adalah Emir Qatar, Sheikh Tamim bin Hamad Al Thani; Presiden Turki, Recep Tayyip Erdogan dan Presiden Iran Hassan Rouhani. Indonesia pula diwakili Naib Presiden, Ma’ruf Amin dan Uzbekistan oleh Penasihat Negara kepada Presiden, Rustam Kasimov. Walaupun Perdana Menteri Pakistan, Imran Khan yang juga antara negara perintis Sidang Kemuncak KL 2019 menarik diri pada saat akhir.

Kira-kira 450 wakil dari 56 negara Islam terdiri daripada pemimpin negara, pemikir, cendekiawan, ahli politik dan pemimpin masyarakat, menghadiri sidang kemuncak ini.

Program bermula dengan sesi khas bagi tajuk "Kenapa Pendidikan Kunci Kepada Pembangunan Negara?" Ia diikuti dengan empat sesi pleno yang menyentuh isu-isu 'Pengagihan semula Kekayaan - Perkongsian Kesejahteraan', 'Jaminan Makanan', 'Kemajuan Teknologi Tinggi' dan Pemeliharaan Identiti Kebangsaan'.

Rujukan

Kategori:Kepimpinan Mahathir Mohamad kedua